OpenLLM-France/wikimedia huggingface dataset:
# Xanana Gusmão

José Alexandre Gusmão (Manatuto, 1946ko ekainaren 20a), Xanana Gusmão ezizenez ezaguna, timortar politikari eta idazlea da. Ekialdeko Timorko presidentea izan zen 2002-2007 bitartean, eta lehen ministroa 2007tik 2015era eta 2023tik.

## Bizitza

1946ko ekainaren 20an jaio zen, Manatuto hirian. Jesuitekin ikasi zuen lehenbizi, eta Diliko Institutuan gero. Portugalgo Armadarekin hiru urteko soldaduska egin ondotik, administrazio kolonialean egin zuen lan. 1974an Ekialdeko Timorko poesia saria irabazi zuen. 1975 arte Australian izan zen, Fretilin alderdi independentistako kide. Indonesiak Timor inbaditu eta berehala borroka armatuari lotu zitzaion Falintil gerrillarekin, eta erreboltarien buruzagi izan zen urte askoan. 1992an atxilotu zuen Indonesiak eta heriotzara zigortu. Gero, 20 urteko espetxera jaitsi zioten zigorra. 1999an utzi zuten aske.
2002an, aise nagusitu zen Ekialdeko Timorren independentziaren ondoan egindako lehenbiziko hauteskundeetan, botoen %82,69 lortuta. Ondorioz, herrialdeko lehenbiziko presidente bilakatu zen. 2007an, uko egion zion presidentetzarako hauteskundeetan aurkezteari eta, urte bereko abuztuan, lehen ministro hautatu zuten. 2015eko otsailean utzi zuen kargua.
2023ko uztailean lehen ministro kargura itzuli zen.

## Erreferentziak

* ↑ Sarasola, Juanma. Independentzia eskuratuta, lehen gobernua osatu du Xanana Gusmaok. Euskaldunon Egunkaria, 2002ko maiatzak 21, CC BY-SA 4.0, berria.eus (Noiz kontsultatua: 2020-4-27).
* ↑ Eskisabel, Idurre. Ekialdeko Timor: zalantzaz beteriko etorkizuna. Euskaldunon Egunkaria, 1999ko abuztuak 29, CC BY-SA 4.0, berria.eus (Noiz kontsultatua: 2020-4-27).
* ↑ Herritarrak independentziaren «erronkaz» ohartarazi ditu Gusmao presidente hautatuak. Euskaldunon Egunkaria, 2002ko apirilak 18, CC BY-SA 4.0, berria.eus (Noiz kontsultatua: 2020-4-27).
* ↑ Pereira, Marcelino. Primeiro-ministro de Timor Leste, Xanana Gusmão renuncia ao cargo. Reuters Brasil, 2015eko otsailak 6, br.reuters.com.

## Kanpo estekak

* Datuak: Q11509
* Multimedia: Xanana Gusmão / Q11509
# Xan de Waard

Xan de Waard, (Renkum, Gelderland, Herbehereak, 1995eko azaroaren 8a), belar-hockeyan lehiatzen den kirolari herbeheretarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta urrezko domina eskuratu zuen belar-hockeyan Herbehereetako taldearekin, Argentinaren eta Erresuma Batuaren aurretik.
Taldea, honako hauek osatzen zuten: Felice Albers, Eva de Goede, Xan de Waard, Marloes Keetels, Josine Koning, Sanne Koolen, Laurien Leurink, Frédérique Matla, Freeke Moes, Laura Nunnink, Malou Pheninckx, Pien Sanders, Lauren Stam, Margot van Geffen, Stella van Gils, Caia van Maasakker, Maria Verschoor eta Lidewij Welten-ek.
2024ko Udako Olinpiar Jokoetan txapeldunak izan ziren berriz.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 02 ! | Emakumezkoa |
| 2020 | Tokio Japonia | 01 ! | Emakumezkoa. |
| 2024 | Paris Frantzia | 01 ! | Emakumezkoa. |

## Erreferentziak

* ↑ «Xan de Waard» olympedia.org (Ingelesez)
* ↑ «Xan de Waard» FIH (Ingelesez)

## Kanpo estekak

* Datuak: Q17351539
* Multimedia: Xan de Waard / Q17351539
# Xanadu

    Artikulu hau antzinako hiriari buruzkoa da; telesaila gaitzat duena beste hau da: «Xanadu (telesaila)»
Xanadu (mongolieraz šanadu) edo Shangdu (txinera tradizionalez: 上都; pinyinez: Shàngdū) Mongolen Inperioko Yuan dinastiako Kublai Khanen udako egoitza zen. Aztarnen arabera gaur egungo Txinako Barne Mongolia eskualdean legoke. Hiriak hiru eremu lituzke:
* Kanpoaldeko hiria.
* Barnealdeko hiria.
* Jauregia: bertan Kublai Khanek udaldia igarotzen zuen.
Uste denez, Xanaduko jauregia eremuz Pekingo Hiri Debekatuaren erdia litzateke. Gaur egun hiri honetako aztarna nabarmenenak harresienak dira, bai eta barnealdeko hiriaren erdigunean zegoen adreiluzko plataforma borobilarenak ere.

## Ikus gainera

* Shambhala
* Shangri-La

## Kanpo estekak

* Datuak: Q471765
# Xanadu (telesaila)

Xanadu frantziar telesaila da, Séverine Bosschemek Arterako sortua..

## Sinopsia

Oharra: Atal honek istorio osoa edo amaiera argitzen du.
Valadine familia sexu inperio baten buru da: Xanadu etxea. Alex Valadinek, porno-enpresari eta familia zauritu horren patriarka handiak, agintea du.
1980ko hamarkadan Xanadu produkzioak film pornografikoaren industrian iraultza bat eragin zuen, batez ere, Élise Jessi esker. Alexen lehen emaztea eta bere hiru seme-alaben ama, duela hamar urte desagertu zen, baina bere mamua eta desagertzearen misterioa familiaren etxean daude oraindik, zauriak itxita. Alex Valadinek bere seme-alaben, Sarah eta Laurent Valadine, sarrera bultzatu du. Erabaki sendoa hartu dute Xanadu inperioa XXI. mendean sartzeko.

## Aktoreak

* Jean-Baptiste Malartre : Alex Valadine
* Julien Boisselier : Laurent Valadine
* Gaïa Amaral : Élise Jess
* Nora Arnezeder : Varvara Valadine
* Judith Henry : Anne Valadine
* Nathalie Blanc : Sarah Valadine
* Swann Arlaud : Lapo Valadine
* Solène Rigot : Marine Valadine
* Audrey Bastien : Bettany Valadine
* Vanessa Demouy : Vanessa Body
* Jean-Louis Foulquier : Bobby Mac
* Phil Holliday : Brendon Hardon
* Mathilde Bisson : Lou
* Axel Kiener : Mathieu
* Olivier Chantreau : Ruben
* Pénélope-Rose Lévèque : Chloé
* Christophe Degli Esposti : Yolde
* Isaïe Sultan : Ali
* Odile Vuillemin : Coralie
* Lila Salet : Candice
* Déborah Révy : Priscille
* Chrystelle Labaude : Claire Beck
* Charlotte Hoepffner
* Philippe Couerre : Dr. Cohen
* Philippe Polet : Eren Derdiyok

## Erreferentziak

* ↑ (Frantsesez) Arte annule Xanadu, Les Invincibles et Fortunes. .

## Kanpo estekak

* Datuak: Q822211
# Xenila

    Artikulu hau berokiari buruzkoa da; israeldar leinua gaitzat duena beste hau da: «Lebitar»
Xenila edo lebita gizonezkoen jantzia da, estua eta mahukaduna, gonak belauneraino iristen zaizkiona. Izenok, hurrenez hurren, frantsesezko chenille eta lévite hitzetatik datoz. Lehendabizikoak Napoleondar Gerretan agertu ziren, frantziar eta alemaniarren uniformeetan.

## Erreferentziak

* ↑ «redingote | frantses-euskara hiztegi elektronikoa | Nola Erran» www.nolaerran.org (Noiz kontsultatua: 2021-05-18).
* 1 2 «xenila - OEH - Orotariko Euskal Hiztegia» www.euskaltzaindia.eus (Noiz kontsultatua: 2021-05-18).
* ↑ Ibon Sarasola. (1998). «lebita» Euskara batuaren ajeak. Alberdania, 125 or. ISBN 848866950X..
* ↑ Lur entziklopedietatik hartua.
* ↑ Historia de la moda y sus significados. Levita. .
* ↑ Leggiere, Michael V.. (2002). Napoleon and Berlin: The Franco-Prussian War in North Germany, 1813. University of Oklahoma Press ISBN 0-8061-3399-6..

## Ikus, gainera

* Longain

## Kanpo-estekak

* Datuak: Q386621
* Multimedia: Frock coats / Q386621
# Yvonne Delcour

Yvonne Verschueren, Yvonne Delcour izen artistikoz ezagunagoa, (Gante, 1932ko maiatzaren 8a – ibidem, 2024ko abuztuaren 20a) belgikar aktorea izan zen, batez ere De kolderbrigade telesailean Adrie antzezteagatik ospea lortu zuena. Horrez gain, De Collega's telesailean eta Aanrijding in Moscou filmean parte hartu zuen, besteak beste.
Romain Deconinck antzerki zuzendariarekin ezkonduta zegoen. Antzoki berean lan egin zuten.
Delcour 2024ko abuztuaren 20an hil zen, 92 urte zituela.

## Filmografia
### Zinema

| Urtea | Izenburua | Pertsonaia |
| 1973 | De lucht zuiver... maar wij ook | Frieda |
| 1974 | Bij tante Wanne | Liesa |
| 1974 | Wondershop | |
| 1979 | De proefkonijnen | ama |
| 2008 | Aanrijding in Moscou | emakume zaharra |

### Telebista

| Urtea | Izenburua | Pertsonaia | Oharrak |
| 1977 | Het gouden jubelfeest | Irma | Telefilma |
| 1978 | De collega's | Valère Custersen emaztea | Atal batean |
| 1978 | Ne leeuw zonder tanden | Julienne | Telefilma |
| 1980 | De roste wasser | | Telefilma; ahotsa |
| 1980 | De kolderbrigade | Adrie | 7 ataletan |
| 1985 | Vluchtafstand | | Telefilma |
| 2009 | Jes | Johnen amona | Atal batean |

## Erreferentziak

* ↑ (Nederlanderaz) «Theatermadam Yvonne Delcour» De Standaard 2009-04-30 (Noiz kontsultatua: 2024-08-22).
* 1 2 (Nederlanderaz) Dedulle, Max; Staes, Bert. «Actrice Yvonne Delcour (92) overleden: “Zij en Romain Deconinck bleven altijd dat verliefde koppel”» Het Nieuwsblad 2024-08-20 (Noiz kontsultatua: 2024-08-22).
* 1 2 3 (Nederlanderaz) «Gentse actrice Yvonne Delcour, alias Adrie uit BRT-reeks 'De kolderbrigade', overleden» VRT NWS 2024-08-20 (Noiz kontsultatua: 2024-08-22).
* 1 2 (Ingelesez) «Yvonne Delcour (1932-2024)» IMDb (Noiz kontsultatua: 2024-08-22).

## Kanpo estekak

* Datuak: Q14524582
# Yvonne Minton

Yvonne Fay Minton (Sydney, Australia, 1938 -) australiar opera-abeslaria da, mezzosopranoa.

## Biografia

Kantuko ikasketak Sydneyn egin ondoren, Londresa joan zen. 1961ean, Kathleen-Ferrier saria irabazi zuen. Urte horretan bertan, Londresko Covent Gardenen egin zuen debuta Mussorgskiren Boris Goudunov lanarekin.
1965ean, Pietro Mascagniren Cavalleria rusticana laneko emakumezko protagonistaren papera egin zuen antzoki horretan bertan. Londresko Covent Gardenen, hainbat lanetan parte hartu du, Gluck, Mozart, Wagner eta Debussyren obrekin, batez ere. Horretaz gainera, munduko antzoki nagusietan aritu da, New York, Bayreuth, Salzburgo eta Parisen.
Bere errepertorioa opera barrokotik hasi (Henry Purcell) eta XX. mendeko musikaraino iristen da. Michael Tippetten opera bat sortzen parte hartu zuen 1970ean —The Knot Garden—, eta Alban Bergen Lulu lanaren bertsio osoa egin zuen, Pierre Boulezen zuzendaritzapean, Parisko Operan, 1979an. Operaz gainera, berdin-berdin kantatu ditu Maurice Ravel, Arnold Schönberg eta Pierre Boulezen lanak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q437381
# Yvonne Rainer

Yvonne Rainer (San Frantzisko, Kalifornia, AEB, 1934ko azaroaren 24a) dantzari, koreografo eta zinemagile esperimental estatubatuarra da. Batzuetan, haren lana arte minimalista gisa sailkatzen da. Rainer New Yorken bizi da eta bertan lan egiten du.

## Biografia

Kaliforniako San Frantziskon jaioa, Yvonne Rainerren ama estenografoa zen, Varsoviako etorkin juduen Brooklynen jaioa, eta haren aita, igeltseroa eta etxe-margolaria, Italiako iparraldean jaio zen, eta handik Estatu Batuetara emigratu zuen 21 urterekin. Urtebete San Francisco Junior Collegen egon eta Martha Graham Center of Contemporary Dance-n trebatu ondoren, Rainer Judson Dance Theater mugimenduko pertsonaia nabarmen gisa ezagutarazi zen. Dantza- eta ikusmen-eremuak aise gurutzatu zituen dantzari eta artistak.

### Zinema

1975ean, batez ere iraupen ertain eta luzeko filmak egiten hasi zen, narrazio-kodeak berrinbertitzeko. Haren filmek, gero, aldaketa feminista nabarmena hartu zuten, eta gai hauek aztertu zituzten, besteak beste: terrorismoa (Journeys from Berlin/1971, 1980), menopausia (Privilege, 1990) eta gaixotasuna (MURDER and murder, 1996). 2000-2006 bitartean, Rainer koreografiara itzuli zen eta lan probokatzaile eta harrigarriak egiten jarraitu du.

## Sariak eta aintzatespenak

* 1990ean, MacArthur Fellows Program (edo Genius Grant) saria eman zioten Rainerri dantzan egindako ekarpenengatik.
* 2015ean Arte Garaikideetarako Fundazioaren Merce Cunningham saria jaso zuen.
* 2017an Estatu Batuen beka bat jaso zuen .
* 1969an Guggenheim beka jaso zuen.
* 1988an beste Guggenheim beka bat jaso zuen.

## Erreferentziak

* 1 2 Yvonne Rainer. con licencia CC-BY-SA, vía OTRS.
* 1 2 3 Yvonne Rainer. .
* ↑ Roy, Sanjoy. (24 de diciembre de 2010). «Step-by-step guide to dance: Yvonne Rainer» The Guardian.
* ↑ (Ingelesez) «Yvonne Rainer» www.macfound.org (Noiz kontsultatua: 2022-09-04).

## Kanpo estekak

* Datuak: Q452238
* Multimedia: Yvonne Rainer / Q452238
# Yvonne Elkuch

Yvonne Elkuch (Altstätten, Liechtenstein, 1968ko martxoaren 31) liechtensteindar errepideko txirrindulari ohia da.
Liechtenstein ordezkatu zuen 1988ko eta 1992 Udako Olinpiar Jokoetan emakumezkoen errepide probetan. 1988ko Olinpiar Jokoetan, gainera, Liechtensteingo bandera eraman zuen irekitze-zeremonian eta 17. sailkatu zen errepideko txirrindularitza proban. 1992koetan, berriz, 47. postuan amaitu zuen.

## Kanpo estekak

* Datuak: Q8062441
# Yvonne Farrell

Yvonne Farrell (Tullamore, Irlanda, 1951) irlandar arkitektoa da.
2020an Shelley McNamara arkitektoak eta biek Pritzker Saria jaso zuten.
Yvonne eta Shelley University College Dublinen ezagutu zuten elkar. Harrezkero, elkarrekin egiten dute lan eta 1978an Grafton Architects enpresa sortu zuten Dublinen.

## Erreferentziak

* 1 2 «Pritzker saria, Yvonne Farrel eta Shelley McNamararentzat» Berria 2020ko martxoaren 4a (Noiz kontsultatua: 2020ko martxoaren 4a).
* ↑ (Ingelesez) Grafton Architects. About - Grafton Architects. (Noiz kontsultatua: 2020ko martxoaren 4a).

## Kanpo estekak

* Datuak: Q16151248
* Multimedia: Yvonne Farrell / Q16151248
# Yvonne Strahovski

Yvonne Jaqueline Strzechowski (Australia, 1982ko Uztailaren 30a), Yvonne Strahovski izen artistikoaz ezaguna, australiar aktorea da. Chuck, Dexter eta 24: Live Another Day telesailetan antzezteagatik ezaguna da.

## Filmografia
### Filmak

| Urtea | Izenburua | Rola | Oharrak |
| 2007 | Gone | Sondra | |
| 2008 | The Plex | Sarah | |
| 2009 | Persons of Interest | Lara | Film laburra |
| 2009 | The Canyon | Lori | |
| 2010 | I Love You Too | Alice | |
| 2010 | Matching Jack | Veronica | |
| 2010 | Lego: The Adventures of Clutch Powers | Peg Mooring | Ahotsa |
| 2011 | Killer Elite | Anne Frazier | |
| 2012 | The Outback | Miranda | Ahotsa |
| 2012 | The Guilt Trip | Jessica | |
| 2014 | I, Frankenstein | Terra Wade | |
| 2015 | Edge | Beth | |
| 2016 | Batman: Bad Blood | Kate Kane/Batwoman | Ahotsa |
| 2016 | Manhattan Night | Caroline Crowley | |
| 2016 | All I See Is You | Karen | |
| 2018 | He's Out There | Laura | |
| 2018 | The Predator | Emily McKenna | |
| 2019 | Angel of Mine | Claire | |
| 2021 | The Tomorrow War | Karen | |

### Telebista

| Urtea | Izenburua | Rola | Oharrak |
| 2004 | Double the Fist | Suzie | Atala: "Fear Factory" |
| 2005–2006 | headLand | Freya Lewis | 33 ataletan |
| 2007 | Sea Patrol | Martina Royce | Atala: "Cometh the Hour" |
| 2007–2012 | Chuck | Sarah Walker CIAko agentea | 91 ataletan |
| 2012–2013 | Dexter | Hannah McKay | 17 ataletan |
| 2014 | Louie | Blake | Atala: "Model" |
| 2014 | 24: Live Another Day | Kate Morgan CIAko agentea | 12 ataletan |
| 2015 | The Astronaut Wives Club | Rene Carpenter | 10 ataletan |
| 2015 | Edge | Beth | Pilotua |
| 2017–gaur egun | The Handmaid's Tale | Serena Joy Waterford | |
| 2018 | Tangled: The Series | Stalyan (ahotsa) | 2 ataletan |
| 2020 | Stateless | Sofie Werner | 6 ataletan |

### Bideo-jokoak

| Urtea | Izenburua | Rola | Oharrak |
| 2009 | Mass Effect Galaxy | Miranda Lawson | Ahotsa |
| 2010 | Mass Effect 2 | Miranda Lawson | Ahotsa |
| 2011 | The 3rd Birthday | Aya Brea | Ahotsa |
| 2012 | Mass Effect 3 | Miranda Lawson | Ahotsa |

## Kanpo estekak

* Datuak: Q231891
* Multimedia: Yvonne Strahovski / Q231891
# Yvonne Rüegg

Yvonne Rüegg (Churen, 1938ko abuztuaren 2a) suitzar eskiatzaile alpino ohia da. 1960ko Neguko Olinpiar Jokoetan urreko domina irabazi zuen slalom erraldoian.

## Bizitza

Roberto Siorpaes eskiatzaile alpino italiarrarekin ezkondu ondoren, bere senarraren abizena hartu zuen eta Yvonne Rüegg edo Yvonne Siorpaes gisa lehiatu zuen.

## Kirol Ibilbidea

Squaw Valleyko (AEB) 1960ko Neguko Olimpiar Jokoetan irabazi zuen 1:39ko denborarekin. 9 urrezko domina slalom erraldoian Penny Pitou estatubatuarra zentimo batez aurretik; jaitsieran ere bederatzigarren izan zen eta slalom berezian ez zuen amaitu. Hiru lasterketak ere balio izan zuten 1960ko Munduko Txapelketarako. Gero Italiara joan zen bizitzera, Cortina d''ampezzora, non Italiako lehen eski irakaslea izan zen eta Sergio bobbistiaren eta Gildo Siorpaes bobbistiaren anaiarekin ezkondu zen, Roberto, eskiatzailea ere. Gerora Italiako Txapelketan parte hartu zuen, eta bertan bi domina lortu zituen. Senarrarekin Forca semearen aterpea du Cortina d''ampezzo, Cristallo mendian.

### Emaitzak

| | EMAITZAK | GERTAERA | KIROLA |
| Squaw Valley 1960 | #=9 | Maldan behera | Eski Alpinoa |
| Squaw Valley 1960 | Urrea | Slalom Erraldoia | Eski Alpinoa |
| Squaw Valley 1960 | #DNF | Slaloma | Eski Alpinoa |

## Erreferentziak

* ↑ (Ingelesez) «IOC - International Olympic Committee | Olympics.com» International Olympic Committee 2021-12-20 (Noiz kontsultatua: 2021-12-20).
* 1 2 «Yvonne Rüegg - Biografía | KripKit» kripkit.com (Noiz kontsultatua: 2021-12-20).
* ↑ «Yvonne RUEGG» Olympics.com (Noiz kontsultatua: 2021-12-20).

## Kanpo estekak

* Datuak: Q291601
* Multimedia: Yvonne Rüegg / Q291601
# Yvonne Loriod

Yvonne Loriod (1924ko urtarrilaren 20a - 2010eko maiatzaren 17a) pianista frantsesa izan zen.

## Biografia

Houillesen jaio zen, Parisetik gertu. 6 urterekin hasi zituen piano ikasketak. Txikia zenetik ordaindutako kontzertuak emateko aukera izan zuen Madame Nelly Eminger-Sivade bere amabitxi eta irakaslearen etxean; horietako bakoitzean obra klasiko bat, erromantiko bat eta garaikide bat interpretatzen zituen. 14 urte bete baino lehen, bere errepertorioan Mozarten kontzertu guztiak, Beethovenen sonata guztiak, Klabe ondo tenplatu osoa eta ikasketetarako ohikoak ziren klasikoak eta erromantikoak biltzen zituen.
Bere irakasleak Lazare Levy, Marcel Ciampi, Simone Caussade, Joseph Calvet, C. Estyle eta gero Olivier Messiaen eta Darius Milhaud izan ziren; azken honekin aurrerago ezkondu zen. Bere tutoretzapean Claude Debussyren, Maurice Ravelen eta beste gareikideen piano lanak gehitu zituen bere errepertorioan.
Olivier Messiaenek bere teknika liluragarria eta mota guztietako musika interpretatzeko memoria zoragarria aitortu zituen. Bere orkestra-lanen piano zati ia guztiak berari eskaini zizkion. 1961ean ezkondu ziren, Messiaenen bigarren emazte bihurtuz.
25 urte eman zituen pianoa Pariseko Musika Kontserbatorioan, eta zazpi aldiz jaso zuen saria. Pianoaren teknika, harmonia, kontrapuntua, fuga, konposizioa eta orkestrazioa erabat menperatuta, Messiaenen partiturak ikustera irakurri eta Messiaen-en Saint François d'Assise operako ahots-atalak biltzera etorri zen.
Bere arreba Jeanne Loriod zen, Martenot Uhinen lehen interpretetako bat.

## Obra

Berari zor zaio, Heinz Holliger eta George Benjaminekinbatera, Messiaenek osatu gabe utzi zuen Concert à Quatre amaitzea eta baita Traité de rythme, de couleur et d'ornithologie-ren edizioa ere, zazpi liburukiko eta lau mila orritik gorakoa, senarrak berrogei urte baino gehiagoz landu zuena.
Gainera, erreferentziatzat jotzen diren Pierre Boulez-en piano-lanen eta batez ere Olivier Messiaen-en grabazioengatik nabarmendu da.

## Kanpo estekak

* Diskografia: http://www.allmusic.com/
* Datuak: Q235500
* Multimedia: Yvonne Loriod / Q235500
# Yvonne Ryding

Yvonne Agneta Ryding (Eskilstuna, Suedia, 1962ko abenduaren 14a) suediar modeloa da, edertasun lehiaketetan jardun duena. 1984. urtean Fröken Sverige eta ondoren Miss Unibertso lehiaketak irabazi zituen. Hala, Miss Unibertsok koroatzen zen hirugarren erregina suediarra izan zen.

## Biografia

Miss Uniberto lehiaketan parte hartu aurretik, Miss Ryding Lucía Suediaren neska-laguna zen, futbol-jokalari ohia, zelai erdilaria eta erizaina.

## Edertasun erreginaldiak
### Miss Unibertso 1984

1984an, Miss Unibertsoren 33. edizioan parte hartu zuen Ameriketako Estatu Batuetako Floridako Miami herrian, James Knigth auditorio eta konbentzio-zentroan, munduko beste 80 hautagairekin batera. Ibilbide gogorra izan zuen irabazi aurretik. Ohi legez, Lorraine Downes Zeelanda Berrikoak, aurreko Miss Unibertsok, koroatu zuen.
* Erregina Irabazlea - Suedia
* Lehen Finalista - Hegoafrika
* Bigarren finalista - Venezuela
* Laugarren finalista - Filipinak
* Bosgarren finalista - Kolonbia
Lehiaketa horretan egindako Bainurako Jantziaren atariko gaitasunean, 8.14ko puntuazioa lortu zuen, edertasun-lehiaketa hori irabazteko zuen ahalmena erakutsiz.

## Miss Unibertso izan ondoren

21 urte zituela Miss Unibertso izan ondoren, Ryding-ek modaren industrian lan egin zuen, eta komisio-lan batzuk ere egin zituen. 1988an herrimina zela eta, Suediara itzuli zen. 1989an Suediako Melodifestival lehiaketara aurkeztu zen.
Ryding 2006ko Miss Unibertso lehiakideko ohorezko gonbidatua izan zen, Los Angelesen (AEB).

## Bizitza pertsonala

1986an Monakon ezagutu zuen Kjell Bergqvist aktore suediarra eta ezkondu egin zen. Bikoteak bi alaba ditu. Dibortziatuta dago.

## Erreferentziak

* ↑ (Ingelesez) Robinson, Emily. (2020-01-17). «Yvonne Ryding – Age, Bio, Personal Life, Family & Stats» CelebsAges (Noiz kontsultatua: 2024-04-24).
* ↑ (Suedieraz) «Miss Universum 1984» Yvonne Ryding (Noiz kontsultatua: 2024-04-24).
* ↑ (Ingelesez) «Learn about Yvonne Ryding» Famous Birthdays (Noiz kontsultatua: 2024-04-24).
* ↑ (Suedieraz) «Yvonne Rydings kärleksliv efter uppbrottet: Älskar att vara singel» www.femina.se 2023-02-27 (Noiz kontsultatua: 2024-04-24).
* ↑ (Ingelesez) «Yvonne Ryding, a 21-year-old blue-eyed, blond nurse from Sweden,... - UPI Archives» UPI (Noiz kontsultatua: 2024-04-24).
* ↑ Oscar Julander. (23 de febrero de 2007). Dancing with the Stars. Expressen.

## Kanpo estekak

* Datuak: Q734429
* Multimedia: Yvonne Ryding / Q734429
| Aurrekoa: Lorraine Downes, Zeelanda Berria | Miss Unibertso 1984 | Hurrengoa: Deborah Carthy-Deu, Puerto Rico |
# Yilong lakua

Yilong lakua (txineraz: 异龙湖), Txinako Herri Errepublikako Yunnan probintziako Honghe Hani eta Yi Prefektura autonomoan dagoen lakua da.

## Ezaugarriak

Lakuak 32 kilometro koadro dauzka eta konderriaren erdigunetik 2 kilometrora dago. Prefekturan bezala, lakuaren inguruan bizi den biztanleri gehiena Yi etniakoa da.
2013n lehorte batek lakuaren maila asko jaistea eragin zuen.

## Ikus, gainera

* Honghe Hani eta Yi Prefektura autonomoa

## Erreferentziak

* ↑ https://web.archive.org/web/20130501025834/http://english.cntv.cn/program/china24/20130226/107702.shtml Dry spell grips Yunnan Province CNTV telebista katearen webgunea.

## Kanpo estekak

* Datuak: Q7346453
* Multimedia: Yilong Lake / Q7346453
# Yinchuan

Yinchuan (txinera sinplifikatuz: 银川, pinyineraz: Yínchuān Shì), Ningxia lurralde autonomoan dagoen prefektura mailako hiria da. Guztira, 1.654.300 biztanle inguru dauzka eta 4.467 kilometro karratuko azalera.

## Inguru naturala eta kokapena

Prefektura mailako Yinchuan hiriaren mugakideak honakoak dira: Shizuishan iparraldean, hegoaldean Wuzhong, Gansu probintziarekin mendebaldean eta Shaanxi probintziarekin ekialdean.

## Banaketa administratiboa

* Xingqing Barrutia (兴庆区)
* Jinfeng Barrutia (金凤区)
* Xixia Barrutia (西夏区)
* Lingwu Hiria (灵武市)
* Yongning Konderria (永宁县)
* Helan Konderria (贺兰县)

## Klima

Datu klimatikoak (Yinchuan (1971–2000)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | −0.8 | 3.5 | 10.4 | 18.9 | 24.2 | 27.8 | 29.5 | 27.6 | 23.2 | 16.7 | 7.7 | 0.8 | 15.8 |
| Batez besteko tenperatura minimoa (°C) | −13.7 | −9.8 | −2.8 | 3.9 | 10.1 | 15.1 | 17.6 | 16.2 | 10.4 | 3.1 | −3.2 | −10.3 | 3.1 |
| Pilatutako prezipitazioa (mm) | 1.2 | 2.3 | 6.3 | 8.3 | 18.7 | 17.4 | 42.8 | 51.5 | 22.5 | 11.5 | 2.9 | 0.9 | 186.3 |
| Prezipitazio egunak (≥ 1 mm) | 1.2 | 1.4 | 2.3 | 2.6 | 4.1 | 5.6 | 7.9 | 8.7 | 5.7 | 3.4 | 1.4 | 0.8 | 45.1 |
| Eguzki orduak | 205.7 | 201.1 | 232.6 | 255.5 | 287.1 | 285.3 | 281.8 | 267.2 | 240.2 | 231.9 | 214.3 | 203.1 | 2905.8 |
| Hezetasuna (%) | 55 | 50 | 49 | 42 | 46 | 56 | 64 | 69 | 67 | 62 | 64 | 62 | 57.2 |
| Iturria: ||||||||||||||

## Hezkuntza

* Ningxiako Unibertsitate Politeknikoa
* Ningxia Unibertsitatea
* Nazionalitateen Ipar-mendebaldeko Bigarren Unibertsitatea
* Ningxiako Medikuntza Institutoa

## Ikus, gainera

* Ningxia eskualde autonomoaren banaketa administratiboa

## Erreferentziak

* ↑ http://cdc.cma.gov.cn/shuju/index3.jsp?tpcat=SURF&dsid=SURF_CLI_CHN_MUL_MMON_19712000_CES&pageid=3 China Meteorological Administration

## Kanpo estekak

* (Txineraz) Yinchuango gobernuaren webgunea.
* Datuak: Q211243
* Multimedia: Yinchuan / Q211243